A zaguers de lo sieglo XIV y en lo sieglo XV empecipia la introducción de lo sufixo deminutivo -ico nomás que en los nombres de presona (tardará muito en aplicar-se a obchectos), allora amanix la forma Perico común con lo castellán, que dura dica l'actualidat y se troba muito en la toponimia. En lo Fogache de 1495 bi ha muitos Peros en la val d'Ebro (por eixemplo en Albalat de l'Arcebispe Pero Moreno, Pero Rodrigo y Pero Valdovin, Pero Johan), sindembargo en 1500 dicir-se Pero ya no ye tan común como enantes y se fa més común Johan.